MT Il-Ġurnal Uffiċjali ta’ l-Unjoni Ewropea C 227/3

Informazzjoni fil-qosor ikkomunikata mill-Istati Membri dwar għajnuniet mill-Istat mogħtija skont ir-Regolament tal-Kummissjoni (KE) Nru 1857/2006 dwar l-applikazzjoni tal-Artikoli 87 u 88 tat-Trattat tal-KE għall-għajnuniet mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

(2008/C 227/03)

Numru XA: XA 270/07

Stat Membru: Ir-Repubblika tas-Slovenja

Reġjun: Občina Prebold

Titlu ta' l-iskema ta' l-għajnuna jew isem il-kumpanija li tirċievi l-għajnuna individwali: Pomoč za ohranjanje in razvoj kmetijstva ter podeželja v občini Prebold za programsko obdobje 2007–2013

Bażi ġuridika: Pravilnik o dodeljevanju pomoči za ohranjanje in razvoj kmetijstva ter podeželja v občini Prebold za programsko obdobje 2007–2013

Nefqa annwali ppjanata taħt l-iskema jew ammont kumplessiv ta' għajnuna individwali mogħtija lill-kumpanija:

2007: EUR 37 000

2008: EUR 37 000

2009: EUR 39 000

2010: EUR 39 000

2011: EUR 40 000

2012: EUR 40 000

2013: EUR 40 000

Intensità massima ta' l-għajnuna:

1. Investiment f'azjendi agrikoli għall-produzzjoni primarja:

— sa 50 % ta' l-ispejjeż eliġibbli f'żoni żvantaġġati,

— sa 40 % ta' l-ispejjeż eliġibbli f'żoni oħrajn,

— sa 60 % ta' l-ispejjeż eliġibbli f'żoni żvantaġġati u sa 50 % ta' l-ispejjeż eliġibbli f'żoni oħra, fil-każ ta' investimenti magħmula minn bdiewa żgħażagħ fi żmien ħames snin mill-istabbiliment tagħhom.

L-għan ta' l-għajnuna huwa investiment għar-restawr tal-karatteristiċi tal-farm u x-xiri ta' tagħmir użat għall-produzzjoni agrikola, għall-investiment f'uċuħ permanenti, għat-titjib fl-art agrikola u l-ġestjoni tal-mergħat.

2. Konservazzjoni tal-pajsaġġi u bini tradizzjonali:

— għal karatteristiċi mhux produttivi, sa 100 % ta' l-ispejjeż reali,

— għal assi produttivi fil-farms, sa 60 % ta' l-ispejjeż reali, jew 75 % f'żoni żvantaġġati, sakemm l-investiment ma jwassalx għal żieda fil-kapaċità produttiva tal-farm,

— għajnuna addizzjonali tista' tingħata b'rata sa 100 % biex tkopri l-ispejjeż żejda mġarrba bl-użu ta' materjali tradizzjonali meħtieġa biex jinżammu l-karatteristiċi patrimonjali tal-bini.

3. Rilokazzjoni tal-bini ta' l-ażjendi agrikoli fl-interess pubbliku:

— sa 100 % ta' l-ispejjeż attwali fejn it-trasferiment sempliċiment jikkonsisti fiż-żarmar, it-tneħħija u l-kostruzzjoni mill-ġdid tal-bini eżistenti,

— fejn ir-rilokazzjoni tirriżulta li l-bidwi jgawdi minn aktar faċilitajiet moderni, il-bidwi għandu jikkontribwixxi ta' lanqas 60 %, jew 50 % fiż-żoni żvantaġġati, taż-żieda fil-valur tal-faċilitajiet konċernati wara r-rilokazzjoni. Jekk il-benefiċjarju jkun bidwi żagħżugħ, din il-kontribuzzjoni għandha tkun ta' mill-inqas 55 % jew 45 % rispettivament,

— meta t-trasferiment iwassal għal żieda fil-kapaċità produttiva, il-kontribuzzjoni mill-benefiċjarju għandha tkun ta' l-anqas 60 %, jew 50 % f'żoni żvantaġġati, ta' l-ispejjeż marbuta ma' din iż-żieda. Jekk il-benefiċjarju jkun bidwi żagħżugħ, din il-kontribuzzjoni għandha tkun mill-inqas ta' 55 % jew 45 % rispettivament.

4. Għajnuna favur il-ħlasijiet ta' primjums ta' l-assigurazzjoni:

— l-ammont ta' kofinanzjament muniċipali huwa d-differenza bejn l-ammont ta' kofinanzjament tal-primjums ta' l-assigurazzjoni mill-baġit nazzjonali u sa 50 % ta' l-ispejjeż eliġibbli tal-primjums ta' assigurazzjoni għall-assigurazzjoni ta' l-uċuħ u frott u għall-assigurazzjoni tal-bhejjem kontra l-mard.

5. Għajnuna għat-tqassim mill-ġdid ta' l-art:

— sa 100 % ta' l-ispejjeż legali u amministrattivi reali eliġibbli.

6. Għajnuna biex tiġi promossa l-produzzjoni ta' prodotti agrikoli ta' kwalità:

— sa 100 % ta' l-ispejjeż eliġibbli reali fil-forma ta' servizzi ssussidjati; dan ma għandux jinvolvi l-ħlasijiet diretti ta' flus lill-produtturi.

7. Provvista ta' appoġġ tekniku:

— l-għajnuna tista' tingħata biex tkopri sa 100 % ta' l-ispejjeż rigward l-edukazzjoni u taħriġ, servizzi ta' konsulenza pprovduti minn partijiet terzi u l-organizzazzjoni ta' fora, kompetizzjonijiet, wirjiet, fieri, pubblikazzjonijiet u websajts. L-għajnuna għandha tingħata fil-forma ta' servizzi sussidjati u m'għandhiex tinvolvi ħlasijiet diretti ta' flus lill-produtturi

Data ta' l-implimentazzjoni: Ottubru 2007 (L-ebda għajnuna ma tingħata qabel ma tiġi pubblikata s-sinteżi fuq il-websajt tal-Kummissjoni Ewropea)

Tul ta' żmien ta' l-iskema jew l-għoti ta' l-għajnuna individwali: Sal-31.12.2013

Għan ta' l-għajnuna: Għan ewlieni: Appoġġ lill-SMEs

Referenza għall-Artikoli tar-Regolament (KE) Nru 1857/2006 u l-ispejjeż eliġibbli: Kapitolu II ta' l-abbozz tar-Regoli dwar l-għoti ta' l-għajnuna għall-konservazzjoni u l-iżvilupp ta' l-agrikoltura u taż-żoni rurali fil-muniċipalità ta' Prebold għall-perjodu ta' programmazzjoni 2007-13 li jinkludi miżuri li jikkostitwixxu għajnuna mill-Istat skond l-Artikoli segwenti tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat għall-għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16.12.2006, p. 3):

l-Artikolu 4: Investiment f'azjendi agrikoli,

l-Artikolu 5: Konservazzjoni tal-pajsaġġi u bini tradizzjonali,

l-Artikolu 6: Rilokazzjoni ta' bini ta' farms fl-interess pubbliku,

l-Artikolu 12: Għajnuna għall-ħlas ta' primjums ta' l-assigurazzjoni,

l-Artikolu 13: Għajnuna għat-tqassim mill-ġdid ta' l-art,

l-Artikolu 14: Għajnuna biex tiġi promossa l-produzzjoni ta' prodotti agrikoli ta' kwalità,

l-Artikolu 15: Sabiex jiġi pprovdut appoġġ tekniku fil-qasam agrikolu

Is-settur(i) ekonomiku/ċi kkonċernat(i): L-agrikoltura

Isem u indirizz l-awtorità li qed tagħmel l-għotja:

Občina Prebold Hmeljarska cesta 3 SLO-3312 Prebold

Indirizz ta' l-internet: http://www.uradni-list.si/1/ulonline.jsp?urlid=200785&dhid=91588

Tagħrif ieħor: Il-miżura għall-ħlas ta' primjums ta' l-assigurazzjoni biex jiġu assigurati l-uċuħ u l-frott tinkludi l-avvenimenti ta' maltemp li ġejjin li jistgħu jitqiesu bħala diżastri naturali: ġlata tar-rebbiegħa, silġ, sajjetti, nar ikkawżat mis-sajjetti, tempesti u għargħar.

Ir-Regoli tal-muniċipalità jissodisfaw ir-rekwiżiti tar-Regolament (KE) Nru 1857/2006 fir-rigward tal-miżuri adottati mill-muniċipalità u d-dispożizzjonijiet ġenerali applikabbli (proċeduri qabel tingħata l-għajnuna, l-akkumulazzjoni, it-trasparenza u s-sorveljanza ta' l-għajnuna)

Vinko DEBELAK

Sindku tal-Muniċipalità ta' Prebold

Numru XA: XA 289/07

Stat Membru: Ir-Repubblika tal-Litwanja

Reġjun: —

Titlu ta' l-iskema ta' għajnuna jew isem il-kumpanija li tirċievi għajnuna individwali: Parama ūkiams modernizuoti 2007—2013 m.

Bażi ġuridika: Lietuvos Respublikos žemės ūkio ministro 2007 m. rugpjūčio 24 d. įsakymas Nr. 3D-389 „Dėl paramos ūkams modernizuoti 2007—2013 metais taisyklių“ (Žin., 2007, Nr. 94-3796)

Nefqa annwali ppjanata taħt l-iskema jew ammont kumplessiv ta' għajnuna individwali mogħtija lill-kumpanija: Il-baġit annwali previst huwa ta' LTL 10,5 miljuni (EUR 3,04 miljun bir-rata tal-kambju uffiċjali)

Intensità massima ta' l-għajnuna: Taħt dawn ir-regoli, il-bdiewa għandhom jirċievu għajnuna li tkopri 20 % ta' l-ispejjeż tax-xiri ta' trakters ġodda jew ta' magni ġodda tal-ħsad, filwaqt bdiewa żagħżagħ li huma taħt l-40 sena fil-ħin tat-tfigħ ta' l-applikazzjoni tagħhom u li huma stabbiliti għal mhux aktar minn ħames snin qabel ix-xiri tat-trattur jew tal-magna tal-ħsad konċernata (minn hawn 'il quddiem “bdiewa żagħżagħ”) għandhom jirċievu għajnuna li tkopri 25 % ta' l-ispejjeż tax-xiri.

L-ammont kumplessiv ta' għajnuna ta' investiment għal kull benefiċjarju u għal kull applikazzjoni m'għandux jaqbeż l-LTL 10 000 (jew LTL 15 000 għal bdiewa żgħażagħ) fil-każ ta' trakter, u LTL 40 000 (jew LTL 50 000 għal bdiewa żagħżagħ) fil-każ tal-magna tal-ħsad.

L-ammont ta' għajnuna mogħtija biex tkopri parti mill-ispejjeż tax-xiri ta' trakter jew tal-magna tal-ħsad ma għandux jaqbeż l-40 % ta' l-investimenti eliġibbli (jew 50 % għal bdiewa żagħżagħ). Kif indikat f'Artikolu 19 tar-Regolament (KE) Nru 1857/2006, l-ebda għajnuna milqugħa fir-rigward ta' trakter jew ta' magna tal-ħsad ma tista' tiżdied ma' l-għajnuna fir-rigward ta' l-istess nefqa eliġibbli, jekk tali żieda tirriżulta f'intensità ta' għajnuna li taqbeż dik speċifikata hawn fuq. Kull għajnuna ta' investiment fir-rigward ta' trakter jew ta' magna tal-ħsad għandha tiġi aggregata. Din tinkludi l-għajnuna mill-Istat riċevuta skond ir-regoli msemmija hawn fuq u kwalunkwe assistenza finanzjarja oħra riċevuta fir-rigward ta' trakter ġdid jew ta' magna tal-ħsad indikati fit-talba tal-ħlas ta' l-applikant.

L-ammont massimu ta' l-għajnuna ta' investiment mogħti lil benefiċjarju m'għandux jaqbeż is-somma indikata f'Artikolu 4(9) tar-Regolament (KE) Nru 1857/2006 (EUR 400 000).

L-ammont ta' għajnuna jista' jiġi modifikat, meta wieħed iqis in-numru ta' benefiċjarji u l-fondi meħtieġa

Data ta' l-implimentazzjoni: L-14.9.2007

Tul ta' żmien ta' l-iskema ta' għajnuna jew ta' l-għajnuna individwali: Sal-31.12.2013

Għan ta' l-għajnuna:

— għajnuna lill-SMEs,

— kiri ta' makkinarju u apparat,

— biex jitnaqqsu l-ispejjeż ta' produzzjoni,

— biex titjib il-kompetittività tal-farms,

— biex tiffaċilità l-akkwist ta' makkinarju agrikolu mill-bdiewa.

Id-dispożizzjonijiet ta' l-Artikolu 4(4)(b) tar-Regolament (KE) Nru 1857/2006 japplikaw.

Spejjeż eliġibbli:

1. Il-fondi speċjali għall-programm ta' appoġġ rurali għandhom jintużaw biex ikopru parti mill-ispejjeż tax-xiri ta' trakters ġodda (minn issa 'l quddiem “trakters”) u magni tal-ħsad li jaħdmu weħidhom jew li jiġu rmunkati użati fil-produzzjoni agrikola (minn issa 'l quddiem “magni tal-ħsad”), minbarra magni tal-ħsad tal-pitravi, bl-eskulżjoni tal-VAT.

2. Il-benefiċjarji għandhom jirċevu għajnuna biss fir-rigward ta' l-ispejjeż tax-xiri ta' trakter jew ta' magna tal-ħsad li ġew approvati b'ordni tad-Direttur ta' l-Aġenzija Nazzjonali tal-Ħlas tal-Ministeru ta' l-Agrikoltura (minn hawn 'il quddiem “l-Aġenzija”) u li huma mġarrba wara li dik l-ordni tidħol fis-seħħ. L-għajnuna provduta taħt dawn ir-regoli għandha tiġi allokata biex tkopri l-ispejjeż tax-xiri ta' mhux aktar minn trakter jew magna tal-ħsad waħda kull sena kalendarja.

3. Skond l-Artikolu 4(7) tar-Regolament (KE) Nru 1857/2006, l-għajnuna ma għandiex tingħata għall-investimenti sempliċi ta' bdil fir-rigward ta' makkinarju agrikolu.

Is-settur(i) ekonomiku/iċi: Produzzjoni primarja tal-prodotti agrikoli

Isem u indirizz ta' l-awtorità li tagħti l-għajnuna:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius

Indirizz ta' l-internet: http://www.zum.lt/min/Isakymai/dsp_isakymas.cfm?IsakymasID=3602&langparam=LT

Tagħrif ieħor: —

Ministeru ta' l-Agrikoltura tar-Repubblika tal-Litwanja

Segretarjat ta' l-Istat

Vidmantas KANOPA

Numru XA: XA 342/07

Stat Membru: Ir-Repubblika tas-Slovenja

Reġjun: Območje občine Lovrenc na Pohorju

Titolu ta' l-iskema ta' l-għajnuna jew l-isem tal-benefiċjarju: Program razvoja kmetijstva in podeželja v občini Lovrenc na Pohorju 2007–2013

Bażi ġuridika: Pravilnik o dodeljevanju državnih pomoči za ohranjanje in razvoj kmetijstva in podeželja v občini Lovrenc na Pohorju (II.A poglavje)

Nefqa annwali ppjanata skond l-iskema jew ammont globali ta' l-għajnuna individwali mogħtija lill-kumpanija:

2007: EUR 19 200

2008: EUR 22 200

2009: EUR 22 700

2010: EUR 22 900

2011: EUR 23 100

2012: EUR 23 300

2013: EUR 23 500

Intensità massima ta' l-għajnuna:

1. Investiment f'impriżi agrikoli tal-produzzjoni primarja:

— sa 50 % ta' l-ispejjeż eliġibbli f'żoni żvantaġġati u sa 40 % ta' l-ispejjeż eliġibbli għal investiment f'żoni oħra.

L-għan ta' l-għajnuna huwa li jsir investiment biex jiġu rrestawrati l-karatteristiċi tal-farms, biex jinxtara tagħmir għall-produzzjoni agrikola, għall-investiment f'uċuħ permanenti u għat-titjib ta' l-art agrikola u tal-ġestjoni tal-mergħat.

2. Għat-tqassim mill-ġdid ta' l-art:

— sa 100 % ta' l-ispejjeż attwali ġuridiċi u amministrattivi mġarrba.

3. Għajnuna sabiex jiġi pprovdut appoġġ tekniku fis-settur agrikolu:

— sa 50 % ta' l-ispejjeż rigward l-edukazzjoni u t-taħriġ tal-bdiewa, servizzi ta' konsulenza, l-organizzazzjoni ta' fora, kompetizzjonijiet, wirjiet u fieri, pubblikazzjonijiet, katalgi u websajts u t-tixrid ta' l-għarfien xjentifiku. L-għajnuna għandha tingħata fil-forma ta' servizzi sussidjati u m'għandhiex tinvolvi ħlasijiet diretti ta' flus lill-produtturi

Data ta' l-implimentazzjoni: Novembru 2007 (L-ebda għajnuna ma' tiġi allokata sakemm ma s-sinteżi tiġi ppubblikata fil-websajt tal-Kummissjoni)

Tul ta' l-iskema jew għoti ta' l-għajnuna individwali: Sal-31.12.2013

Għan ta' l-għajnuna: Appoġġ lill-SMEs

Referenza għall-Artikoli tar-Regolament (KE) Nru 1857/2006 u spejjeż eliġibbli: Kapitolu II.A tar-Regoli dwar l-għoti ta' l-għajnuna mill-Istat għall-konservazzjoni u l-iżvilupp ta' l-agrikoltura u taż-żoni rurali fil-muniċipalità ta' Lovrenc na Pohorju jinkludi għajnuna mill-Istat skond l-Artikoli li ġejjin tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat għall-għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16.12.2006, p. 3):

Artikolu 4: Investiment f'azjendi agrikoli,

Artikolu 13: Għajnuna għat-tqassim mill-ġdid ta' l-art,

Artikolu 15: Provvista ta' appoġġ tekniku fis-settur agrikolu

Is-settur(i) ekonomiku/ċi kkonċernat(i): L-agrikoltura

Isem u indirizz l-awtorità li qed tagħmel l-għotja:

Občina Lovrenc na Pohorju Spodnji trg 8 SLO-2344 Lovrenc na Pohorju

Indirizz ta' l-internet: http://www.izit.si/muv/index.php?action=showIzdaja&year=2007&izdajaID=423 paġna 950

Tagħrif ieħor: Ir-Regoli tal-muniċipalità jissodisfaw ir-rekwiżiti tar-Regolament (KE) Nru 1857/2006 fir-rigward tal-miżuri adottati mill-muniċipalità u d-dispożizzjonijiet ġenerali applikabbli (proċeduri qabel tingħata l-għajnuna, l-akkumulazzjoni, it-trasparenza u s-sorveljanza ta' l-għajnuna)

Numru XA: XA 350/07

Stat Membru: Ir-Renju Unit

Reġjun: Scotland

Titolu ta' l-iskema ta' għajnuna jew isem il-kumpanija li tirċievi l-għajnuna individwali: Scottish Ewe Scheme

Bażi ġuridika: Section 4 and 6 of the Small Landholders (Scotland) Act 1911

Ir-Regolament (KE) Nru 1857/2006

Nefqa annwali ppjanata skond l-iskema jew ammont kumplessiv ta' għajnuna individwali mogħtija lill-kumpanija: 2007: Stmata għal GBP 18 800 000

Intensità massima ta' l-għajnuna: L-għajnuna se tkun limitata għal kumpens ta' telf ta' dħul ikkawżat minn obbligi ta' kwarantina li jirriżultaw minn tifqigħa ta' marda, li ġiet rikonoxxuta formalment mill-awtoritajiet pubbliċi. Meħuda flimkien mal-Sheep Welfare Scheme (li taħtha l-bdiewa se jirċievu kumpens issa stmat għal £ 1.5 miljun), il-kumpens mhux se jeċċedi l-100 % ta' l-ispejjeż assoċjati mat-twettieq tar-rekwiżiti tal-Miżuri għall-Kontroll tal-Marda ta' l-Ilsien u Dwiefer.(FMD). L-iskema qed tiġi ffinanzjata mill-iScottish Executive.

Il-konsulenti ekonomiċi ta' l-iScottish Executive jikkalkolaw li l-ispiża ta' konformità mar-restrizzjonijiet tal-kwarantina tal-FMD jammontaw għal GBP 28 500 000. L-ispiża totali li l-iScottish Executive ser iġarrab għall-pakett tiegħu ta' miżuri għall-industrija assoċjati ma' restrizzjonijiet ta' kwarantina minħabba l-marda ta' l-ilsien u d-dwiefer (FMD), li jinkludu l-iskemi Scottish Ewe Scheme u Sheep Welfare Scheme, ser tkun limitata għal mhux iktar minn GBP 25 100 000.

Data ta' l-implimentazzjoni: It-28.11.2007

Tul ta' żmien ta' l-iskema jew ta' l-għoti ta' għajnuna individwali: L-għotjiet ta' l-għajnuna se jieħdu l-forma ta' ħlas ta' darba lill-produtturi, f'Novembru jew Diċembru 2007. L-iskema se tagħlaq fil-31 ta' Diċembru 2007

Għan ta' l-għajnuna: Biex jikkumpensaw lill-produtturi għat-telf tad-dħul ikkawżat minn restrizzjonijiet ta' moviment jew esportazzjoni imposti wara t-tifqigħa tal-marda ta' l-ilsien u dwiefer fir-Renju Unit. Dan huwa konformi ma' l-Artikolu 10(2) tar-Regolament (KE) Nru 1857/2006

Spejjeż eliġibbli: It-telf tad-dħul ikkawżat minn restrizzjonijiet ta' moviment jew esportazzjoni (jinkludu ukoll rekwiżiti ta' manutenzjoni addizzjonali, telf fil-produttività u telf fil-valur tas-suq) ġie stmat għal GBP 6 ir-ras għal kull nagħġa (ewe jew gimmer) għat-tagħmmir iddikjarati li kienu preżenti fl-ażjendi tal-produtturi fl-1 ta' Marzu 2007. Dawn il-figuri se jittieħdu mis-Single Application Form ta' l-2007 sottomessa fil-15 ta' Mejju 2007, li juru li kumpens se jitħallas fuq 3 133 000 annimal bl-ispejjeż totali ta' l-iskema stmati għal madwar GBP 18 800 000. Dan jikkonforma ma' l-Artikolu 10 tar-Regolament (KE) Nru 1857/2006 fejn l-intensità ta' l-għajnuna totali ma għandhiex teċċedi l-100 % u li l-għajnuna se tikkumpensa għat-telf tad-dħul ikkawżat minn obbligi ta' kwarantina

Settur(i) kkonċernat(i): Din l-iskema tapplika għas-settur tan-nagħaġ għat-tgħammir ta' l-industrija tal-biedja fl-Iskozja

Isem u indirizz ta' l-awtorità li tagħti l-għajnuna:

Scottish Executive Pentland House 47 Robb's Loan Edinburgh EH14 1TY United Kingdom Contact Brian Endicott Tel. (44) 0131 244 6546

Indirizz ta' l-internet: http://www.scotland.gov.uk/Topics/Agriculture/grants/Schemes/ScottishEweScheme

Numru XA: XA 378/07

Stat Membru: Ir-Repubblika tas-Slovenja

Reġjun: Občina Vuzenica

Titolu ta' l-iskema ta' għajnuna jew isem il-kumpanija li tirċievi għajnuna individwali: Pomoč za ohranjanje in razvoj kmetijstva in podeželja v občini Vuzenica za programsko obdobje 2007–2013

Bażi ġuridika: Pravilnik o dodeljevanju pomoči za ohranjanje in razvoj kmetijstva in podeželja v občini Vuzenica za programsko obdobje 2007–2013

Nefqa annwali ppjanata taħt l-iskema jew ammont kumplessiv ta' għajnuna individwali mogħtija lill-kumpanija:

2007: EUR 7 431

2008: EUR 16 000

2009: EUR 16 000

2010: EUR 16 000

2011: EUR 16 000

2012: EUR 16 000

2013: EUR 16 000

Intensità massima ta' l-għajnuna:

1. Investimenti f'farms ta' produzzjoni primarja:

— sa 50 % ta' l-ispejjeż eliġibbli fiż-żoni żvantaġġati,

— sa 40 % ta' l-ispejjeż eliġibbli f'żoni oħrajn,

— sa 60 % ta' l-ispejjeż eliġibbli f'żoni żvantaġġati u sa 50 % ta' l-ispejjeż eliġibbli f'żoni oħrajn, fejn l-investiment huma magħmul minn bdiewa żgħażagħ sa ħames snin mid-dħul tagħhom fix-xogħol.

L-għan ta' l-għajnuna huwa investiment għar-restawr tal-karatteristiċi tal-farm, għax-xiri ta' tagħmir użat għall-produzzjoni agrikola, għall-investiment f'uċuħ permanenti u għat-titjib ta' l-art agrikola u ġestjoni tal-mergħat.

2. Konservazzjoni tal-pajsaġġi u bini tradizzjonali:

— investiment f'karatteristiċi mhux produttivi sa 100 % ta' l-ispejjeż attwali,

— sa 60 % ta' l-ispejjeż attwali, jew 75 % f'żoni żvantaġġati, f'assi produttivi tal-farms, sakemm l-investiment ma jwassalx għal kwalunkwe żieda fil-kapaċità produttiva tal-farm,

— għajnuna addizzjonali tista' tingħata b'rata sa 100 % biex tkopri l-ispejjeż żejda mġarrba bl-użu ta' materjali tradizzjonali meħtieġa biex jinżammu l-karatteristiċi patrimonjali tal-bini.

3. Rilokazzjoni tal-bini tal-farms fl-interess pubbliku:

— sa 100 % ta' l-ispejjeż attwali, fejn ir-rilokazzjoni sempliċiment tinvolvi l-iżmuntar, it-tneħħija u l-bini mill-ġdid ta' faċiltajiet diġà eżistenti,

— fejn ir-rilokazzjoni tirriżulta l-bidwi jgawdi minn aktar faċilitajiet moderni, il-bidwi għandu jikkontribwixxi ta' lanqas 60 %, jew 50 % fiż-żoni żvantaġġati, taż-żieda fil-valur tal-faċilitajiet konċernati wara r-rilokazzjoni. Jekk il-benefiċjarju huwa bidwi żagħżugħ, din il-kontribuzzjoni għandha tkun ta' lanqas 55 % jew 45 % rispettivament,

— meta r-rilokazzjoni tirriżulta f'żieda tal-kapaċità produttiva, il-kontribuzzjoni mill-benefiċjarju għandha tkun ta' lanqas ugwali għal 60 %, jew 50 % f'żoni żvantaġġati, ta' l-infiq relatat ma' din iż-żieda. Jekk il-benefiċjarju huwa bidwi żagħżugħ, din il-kontribuzzjoni għandha tkun ta' lanqas 55 % jew 45 % rispettivament.

4. Għajnuna favur il-ħlasijiet ta' primjums ta' l-assigurazzjoni:

— l-ammont ta' kofinanzjament muniċipali huwa d-differenza bejn l-ammont ta' kofinanzjament tal-primjums ta' l-assigurazzjoni mill-baġit nazzjonali u sa 50 % ta' l-ispejjeż eliġibbli tal-primjum ta' assigurazzjoni għall-assigurazzjoni ta' l-uċuħ u frott u għall-assigurazzjoni tal-bhejjem kontra il-mard.

5. Għajnuna għat-tqassim mill-ġdid ta' l-art:

— sa 100 % ta' l-ispejjeż eliġibbli minfuqa fuq proċeduri legali u amministrattivi.

6. Għajnuna biex tiġi promossa l-produzzjoni ta' prodotti agrikoli ta' kwalità:

— sa 100 % ta' l-ispejjeż eliġibbli fil-forma ta' servizzi ssussidjati; dan ma għandux jinvolvi l-ħlasijiet diretti ta' flus lill-produtturi.

7. Provvista ta' appoġġ tekniku:

— sa 100 % ta' l-ispejjeż eliġibbli għall-edukazzjoni u taħriġ għall-bdiewa, servizzi ta' konsulenza u sabiex jiġu organizzati fora, kompetizzjonijiet, esibizzjonijiet, fieri, pubblikazzjonijiet, katalgi, websajts u finanzjament ta' servizzi ta' bdil. L-għajnuna għandha tingħata fil-forma ta' servizzi ssussidjati u ma għandhiex tinvolvi ħlasijiet diretti ta' flus lill-produtturi

Data ta' l-implimentazzjoni: Novembru 2007 (L-għajnuna ma tingħatax qabel is-sinteżi tiġi ppubblikata fil-websajt tal-Kummissjoni Ewropea)

Tul ta' żmien ta' l-iskema jew l-għotja ta' għajnuna individwali: Sal-31.12.2013

Għan ta' l-għajnuna: Appoġġ għall-SMEs

Referenza għall-Artikoli tar-Regolament (KE) Nru 1857/2006 u l-ispejjeż eliġibbli: Kapitolu II ta' l-abbozz tar-Regoli dwar l-għoti ta' l-għajnuna għall-konservazzjoni u l-iżvilupp agrikolu u taż-żoni rurali fil-muniċipalità ta' Vuzenica għall-perjodu ta' programmazzjoni 2007-13 li jinkludi miżuri li jikkostitwixxu għajnuna mill-Istat skond l-Artikoli segwenti tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat għall-għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16.12.2006, p. 3):

Artikolu 4: Investiment f'azjendi agrikoli,

Artikolu 5: Konservazzjoni tal-pajsaġġi u bini tradizzjonali,

Artikolu 6: Rilokazzjoni ta' bini ta' farms fl-interess pubbliku,

Artikolu 12: Għajnuna favur il-ħlasijiet ta' primjums ta' l-assigurazzjoni,

Artikolu 13: Għajnuna għat-tqassim mill-ġdid ta' l-art,

Artikolu 14: Għajnuna biex tiġi promossa l-produzzjoni ta' prodotti agrikoli ta' kwalità,

Artikolu 15: Provvista ta' appoġġ tekniku fis-settur agrikolu

Is-settur(i) ekonomiku/ċi konċernat(i): L-agrikoltura

Isem u indirizz ta' l-awtorità li tagħti l-għajnuna:

Občina Vuzenica Mladinska ulica 1 SLO-2367 Vuzenica

Indirizz ta' l-internet: http://www.izit.si/muv/index.php?action=showIzdaja&year=2007&izdajaID=426

Nru 569, paġna 30

Tagħrif ieħor: Il-miżura li tikkonċerna l-ħlas tal-primjums ta' assigurazzjoni għall-uċuħ u l-frott tinkludi li kundizzjonijiet ta' maltemp li ġejjin li jistgħu jitqiesu bħala diżastri naturali: ġlata fir-Rebbiegħa, silġ, sajjetti, nirien ikkawżati mis-sajjetti, maltempati u għargħar.

Ir-Regoli tal-muniċipalità huma konformi mar-rekwiżiti tar-Regolament (KE) Nru 1857/2006 dwar il-miżuri li għandhom jiġu adottati mill-muniċipalità u d-dispożizzjonijiet ġenerali applikabbli (stadji ta' qabel l-għoti ta' l-għajnuna, akkumulazzjoni, trasparenza u monitoraġġ ta' l-għajnuna).

Miran KUS

Sindku tal-Muniċipalità ta' Vuzenica